Stortingsvalget 2017 i Oslo

Stortingsvalget 2017 i Oslo ble avholdt mandag 11. september 2017. Det ble valgt nitten stortingsrepresentanter for valgkretsen Oslo fylke for valgperioden 2017–2021, herav atten distriktsmandater og ett utjevningsmandat. Det er det samme antallet som ved stortingsvalget i 2013.

Innvalgte i perioden 2013–2017
I perioden 2013–2017 var følgende stortingsrepresentanter innvalgt for Oslo:

Arbeiderpartiet: Jens Stoltenberg (mandat nr. 1), Hadia Tajik (3), Jonas Gahr Støre (6), Marianne Marthinsen (10), Jan Bøhler (14), Marit Nybakk (16)
Høyre: Ine Marie Eriksen Søreide (2), Nikolai Astrup (4), Michael Tetzschner (7), Kristin Vinje (11), Mudassar Kapur (15), Stefan Heggelund (18)
Fremskrittspartiet: Siv Jensen (5), Christian Tybring-Gjedde (13)
Venstre: Trine Skei Grande (8), Ola Elvestuen (17)
Sosialistisk Venstreparti: Heikki Holmås (9)
Miljøpartiet De Grønne: Rasmus Hansson (12)
Kristelig Folkeparti: Hans Olav Syversen (utjevningsmandat)

Rødt manglet 2 083 stemmer for å vinne ett mandat fra Oslo. Nærmest til å miste ett mandat var Venstre, som vant sitt andremandat med en margin på 4 158 stemmer.

Truls Wickholm (Ap) var fast møtende vararepresentant for Natos generalsekretær Jens Stoltenberg fra juni 2014. Heidi Nordby Lunde (H) har vært fast møtende vararepresentant for statsråd Ine Marie Eriksen Søreide i hele perioden, det samme har Mazyar Keshvari (Frp) vært for statsråd Siv Jensen.

Jens Stoltenberg (6 perioder), Marit Nybakk (7) og Heikki Holmås (4) ønsker ikke gjenvalg i 2017. Rasmus Hansson stiller for Akershus i 2017, Hadia Tajik for Rogaland. Vararerpesentanten Truls Wickholm (som har møtt fast for Stoltenberg i 3 perioder) stiller heller ikke til gjenvalg.

Nominasjonsprosessen
Høyre:

Oslo Høyre hadde seks innvalgte stortingsrepresentanter som alle ønsker gjenvalg. Heidi Nordby Lunde var i tillegg fast møtende vararepresentant for statsråd Ine Marie Eriksen Søreide, og ønsket gjenvalg. Statssekretær og tidligere ordfører Fabian Stang og statssekretær og tidligere stortingsrepresentant og statsråd Astrid Nøklebye Heiberg stilte også til valg, slik at det var ni svært profilerte kandidater som konkurrerte om partiets seks plasser på Oslobenken.

Uravstemningen blant partimedlemmene i Oslo Høyre til stortingslisten i 2017 ga flest stemmer til følgende av totalt 41 kandidater:

1. Nikolai Astrup (39), Frogner, 1018 stemmer
2. Ine Marie Eriksen Søreide (41), Gamle Oslo, 935 stemmer
3. Fabian Stang (62), Frogner, 905 stemmer
4. Michael Tetzschner (63), Vestre Aker, 770 stemmer
5. Heidi Nordby Lunde (44), Grünerløkka, 588 stemmer
6. Stefan Heggelund (32), Grünerløkka, 585 stemmer
7. Kristin Vinje (54), Nordre Aker, 485 stemmer
8. Astrid Nøklebye Heiberg (81), Frogner, 482 stemmer
9. Mudassar Kapur (40), Nordstrand, 456 stemmer

Nominasjonskomiteen avga deretter følgende innstilling:

1. Ine Marie Eriksen Søreide, forsvarsminister (gjenvalg på førsteplass)
2. Nikolai Astrup, stortingsrepresentant (gjenvalg på andreplass)
3. Michael Tetzschner, stortingsrepresentant (gjenvalg på tredjeplass)
4. Heidi Nordby Lunde, stortingsrepresentant (opprykk fra syvendeplass, mindretallet ønsket gjenvalg av Kristin Vinje på fjerdeplass)
5. Mudassar Kapur, stortingsrepresentant (gjenvalg på femteplass)
6. Stefan Heggelund, stortingsrepresentant (gjenvalg på sjetteplass, mindretallet ønsket Stang på sjetteplass og Heggelund på åttendepass)
7. Kristin Vinje, stortingsrepresentant (nedrykk fra fjerdeplass, mindretallet ønsket gjenvalg av Nordby Lunde på syvendeplassen)
8. Fabian Stang, statssekretær (mindretallet ønsket Heggelund på åttendeplassen og Stang på sjetteplassen)
9. Mathilde Tybring-Gjedde, politisk rådgiver
10. Astrid Nøklebye Heiberg, statssekretær

Stang valgte å utfordre Tetzchner som hadde tredjeplassen på listen, men ville ikke utfordre Heggelund om sjetteplassen. Nordby Lunde valgte å utfordre Vinje som hadde fjerdeplassen, men som av nominasjonskomiteen var foreslått flyttet ned på syvendeplass.

På nominasjonsmøtet 13. februar 2017 endte avstemningen og listeplasseringen slik:

1. Ine Marie Eriksen Søreide, forsvarsminister (enstemmig valgt)
2. Nikolai Astrup, stortingsrepresentant (enstemmig valgt)
3. Michael Tetzschner, stortingsrepresentant (valgt med 158 stemmer, Fabian Stang fikk 58 stemmer)
4. Heidi Nordby Lunde, stortingsrepresentant (valgt med 117 stemmer, Kristin Vinje fikk 98 stemmer)
5. Mudassar Kapur, stortingsrepresentant (enstemmig valgt)
6. Stefan Heggelund, stortingsrepresentant (enstemmig valgt)
7. Mathilde Tybring-Gjedde, politisk rådgiver (enstemmig valgt)
8. Astrid Nøklebye Heiberg, statssekretær (enstemmig valgt)

Vinje som var foreslått på syvendeplass og Stang som var foreslått på åttendeplass valgte begge å trekke seg etter å ha tapt kampvoteringene om plassering høyere opp på listen. Dermed rykket Tybring-Gjedde og Nøklebye Heiberg begge opp to plasser.

Stortingskandidater 2017
Fylkesvalgstyret i Oslo godkjente 19 valglister med følgende toppkandidater til Stortingsvalget i 2017:

Alliansen:
1. Hans Jørgen Lysglimt Johansen (45), Nordstrand

Arbeiderpartiet:
1. Jonas Gahr Støre (57), Vestre Aker
2. Marianne Marthinsen (37), Vestre Aker
3. Jan Bøhler (65), Alna
4. Siri Staalesen (44), Nordstrand
5. Espen Barth Eide (53), Vestre Aker
6. Zaineb Al-Samarai (29), Grünerløkka

Demokratene i Norge:
1. Max Hermansen (57), Grünerløkka

Feministisk initiativ:
1. Cathrine Linn Kristiansen (30), Sagene

Fremskrittspartiet:
1. Siv Jensen (48), Nordstrand
2. Christian Tybring-Gjedde (54), Ullern

Helsepartiet:
1. Lene Sundfær Haug (49), Frogner

Høyre:
1. Ine Marie Eriksen Søreide (41), Gamle Oslo
2. Nikolai Astrup (39), Frogner
3. Michael Tetzschner (63), Vestre Aker
4. Heidi Nordby Lunde (44), Grünerløkka
5. Mudassar Kapur (40), Nordstrand
6. Stefan Heggelund (32), Grünerløkka

Kristelig Folkeparti:
1. Hans Olav Syversen (50), Søndre Nordstrand

Liberalistene:
1. Roald Ribe (50), St. Hanshaugen

Miljøpartiet De Grønne:
1. Une Aina Bastholm (31), St. Hanshaugen

Norges Kommunistiske Parti:
1. Adrian Larsen Steinbø (26), Østensjø

Partiet De Kristne:
1. Lill May Vestly (41), Kristiansand

Pensjonistpartiet:
1. Einar Lonstad (72), Alna

Piratpartiet:
1. Odin Egilson Dillingøen (33), St. Hanshaugen

Rødt:
1. Bjørnar Moxnes (35), Nordstrand

Samfunnspartiet:
1. Bjørn Dahl (58), Fusa

Senterpartiet:
1. Aisha Naz Bhatti (36), Søndre Nordstrand

Sosialistisk Venstreparti:
1. Kari Elisabeth Kaski (30), Bjerke
2. Petter Eide (58), Gamle Oslo

Venstre:
1. Trine Skei Grande (47), Gamle Oslo
2. Ola Elvestuen (49), Frogner

Meningsmålinger
Lokale meningsmålinger for Oslo med spørsmål om stortingsvalg.

Oppslutning:

Mandatfordeling:

Tabellen oppgir bare fordeling av de atten distriksmandatene. Utjevningsmandatet tildeles i sammenheng med landsresultatet.

Valgresultat

Valgte Stortingsrepresentanter
Arbeiderpartiet og Høyre mistet et distriktsmandat hver til Rødt og Sosialistisk Venstreparti. Fylkets utjevningsmandat gikk da fra Kristelig Folkeparti til Høyre. Følgende representanter ble valgt:

1. Distriktsmandat: Jonas Gahr Støre (57) Vestre Aker, Arbeiderpartiet
2. Distriktsmandat: Ine Marie Eriksen Søreide (41) Gamle Oslo, Høyre
3. Distriktsmandat: Marianne Marthinsen (37) Vestre Aker, Arbeiderpartiet
4. Distriktsmandat: Nikolai Astrup (39) Frogner, Høyre
5. Distriktsmandat: Siv Jensen (48) Nordstrand, Fremskrittspartiet
6. Distriktsmandat: Kari Elisabeth Kaski (30) Bjerke, Sosialistisk Venstreparti
7. Distriktsmandat: Trine Skei Grande (47) Gamle Oslo, Venstre
8. Distriktsmandat: Jan Bøhler (65) Alna, Arbeiderpartiet
9. Distriktsmandat: Michael Tetzschner (63) Vestre Aker, Høyre
10. Distriktsmandat: Bjørnar Moxnes (35) Nordstrand, Rødt
11. Distriktsmandat: Une Aina Bastholm (31) St. Hanshaugen, Miljøpartiet De Grønne
12. Distriktsmandat: Siri Staalesen (44) Nordstrand, Arbeiderpartiet
13. Distriktsmandat: Heidi Nordby Lunde (44) Grünerløkka, Høyre
14, Distriktsmandat: Christian Tybring-Gjedde (54) Ullern, Fremskrittspartiet
15. Distriktsmandat: Espen Barth Eide (53) Vestre Aker, Arbeiderpartiet
16. Distriktsmandat: Petter Eide (58) Gamle Oslo, Sosialistisk Venstreparti
17. Distriktsmandat: Mudassar Kapur (40) Nordstrand, Høyre
18. Distriktsmandat: Ola Elvestuen (49) Frogner, Venstre
Utjevningsmandat: Stefan Heggelund (32) Grünerløkka, Høyre

Som fast møtende vararepresentant for statsråd Ine Marie Eriksen Søreide møter Mathilde Tybring-Gjedde (24) Vestre Aker, Høyre
Som fast møtende vararepresentant for statsråd Siv Jensen møter Mazyar Keshvari (36) Rælingen, Fremskrittspartiet

Se også
Liste over stortingsrepresentanter 2013-2017
Stortingsvalget 2017

Referanser

Stortingsvalget 2017
Politikk i Oslo